Eiropas Parlamenta Rezolūcija (2010. gada 5. maijs) ar konstatējumiem, kas ir neatņemama daļa no Lēmuma par Eiropas Policijas akadēmijas 2008. finanšu gada budžeta izpildes apstiprināšanu



Oficiālais Vēstnesis L 252 , 25/09/2010 Lpp. 233 - 239



Eiropas Parlamenta Rezolūcija ( 2010. gada 5. maijs) ar konstatējumiem, kas ir neatņemama daļa no Lēmuma par Eiropas Policijas akadēmijas 2008. finanšu gada budžeta izpildes apstiprināšanu EIROPAS PARLAMENTS, ņemot vērā Eiropas Policijas akadēmijas 2008. finanšu gada galīgos pārskatus, ņemot vērā Revīzijas palātas ziņojumu par Eiropas Policijas akadēmijas 2008. finanšu gada pārskatiem, ar Akadēmijas atbildēm [1], ņemot vērā Padomes 2010. gada 16. februāra ieteikumu (5827/2010 – C7-0061/2010), ņemot vērā EK līguma 276. pantu un Līguma par Eiropas Savienības darbību 319. pantu, ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], un jo īpaši tās 185. pantu, ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) [3], un jo īpaši tā 16. pantu, ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [4], un jo īpaši tās 94. pantu, ņemot vērā Reglamenta 77. pantu un VI pielikumu, ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0075/2010), A. tā kā Policijas akadēmiju nodibināja 2001. gadā un 2006. gada 1. janvārī to pārveidoja par Kopienas struktūru Finanšu regulas 185. panta nozīmē un tāpēc tai piemēro uz aģentūrām attiecināmās pamata Finanšu regulas noteikumus, B. tā kā Revīzijas palāta savā ziņojumā par Akadēmijas 2006. finanšu gada pārskatiem ir iekļāvusi atzinumu ar piezīmi par pārskatiem pakārtoto darījumu likumību un pareizību, jo iepirkuma procedūra neatbilda Finanšu regulas noteikumiem, C. tā kā Revīzijas palāta savā ziņojumā par Akadēmijas 2007. finanšu gada pārskatiem ir iekļāvusi atzinumu ar piezīmi par pārskatu ticamību un pakārtoto darījumu likumību un pareizību, D. tā kā 2009. gada 23. aprīlī Parlaments sniedza Eiropas Policijas akadēmijas direktoram apstiprinājumu par Akadēmijas 2007. finanšu gada budžeta izpildi [5] un lēmumam par budžeta izpildes apstiprināšanu pievienotajā rezolūcijā cita starpā: - pauda dziļas bažas par Revīzijas palātas atklātajiem gadījumiem, kad apropriācijas bija izmantotas, lai segtu dažu Akadēmijas darbinieku privātos izdevumus, - aicināja Akadēmiju pieņemt sīki izstrādātus īstenošanas noteikumus, tostarp noteikumus, kas nodrošinātu iepirkuma procedūru pārredzamību saskaņā ar Finanšu regulu, - aicināja Komisiju rūpīgi uzraudzīt Akadēmijas budžeta izpildi, - norādīja, ka Eiropas Birojs krāpšanas apkarošanai (OLAF) ir sācis iekšēju izmeklēšanu attiecībā uz Akadēmiju, E. tā kā Revīzijas palāta savā ziņojumā par Akadēmijas 2008. finanšu gada pārskatiem ir pievienojusi papildinājumu savam atzinumam par pārskatu ticamību, tomēr skaidri nekvalificējot to kā piezīmi, un ir iekļāvusi atzinumu ar piezīmi par pakārtoto darījumu likumību un pareizību, 1. uzskata, ka kopumā Akadēmijas atbildes uz Revīzijas palātas komentāriem atkal ir nepietiekamas un tās ierosinātie koriģējošie pasākumi – pārāk vispārēji un nenoteikti, lai budžeta izpildes apstiprinātājiestāde varētu novērtēt, vai Akadēmija patiešām spēj turpmāk uzlabot darbību; Akadēmijas strukturālās problēmas 2. uzskata, ka Akadēmijas nelielās struktūras dēļ ir apšaubāma šīs iestādes spēja efektīvi izpildīt ES finanšu un civildienesta noteikumus; 3. atzīmē, ka Akadēmijas sekretariāta izvietošana Bramshilā, apmēram 70 km no Londonas, ir neizdevīga, cita starpā arī no personāla darbā pieņemšanas un sabiedriskā transporta viedokļa; 4. apšauba, vai jaunais Akadēmijas direktors spēs risināt šīs strukturālās problēmas; 5. domā, vai nevajadzētu apsvērt Akadēmijas pievienošanu Eiropolam; Akadēmijas pārvaldība un pārredzamība 6. uzskata, ka Akadēmijā, kuras valdē ir 27 locekļi, kaut gan tajā nodarbināti tikai 24 darbinieki, pārvaldības izmaksas ir ievērojamas (skaitļi attiecas uz 2008. finanšu gada sākumu); 7. atzīmē, ka Akadēmija savā tīmekļa vietnē nepublicē informāciju par valdi; tāpēc iesaka pārredzamības palielināšanas nolūkā Akadēmijas tīmekļa vietnē ievietot valdes locekļu sarakstu ar pilnīgu attiecīgo kontaktinformāciju; Pārskatu ticamība 8. ir stipri nobažījies par to, ka laikposmā, kad tika izmantota manuālā grāmatvedības sistēma, kuru izveidoja laikā starp Akadēmijas iepriekšējās grāmatvedības sistēmas slēgšanu ( 2008. gada 23. maijā) un jaunās sistēmas ABAC ieviešanu ( 2008. gada 14. jūlijā), pielāgojumi netika veikti laikus un ka finanšu informācija par iepriekšējā finanšu gada apropriāciju pārnesumiem nebija pietiekami kvalitatīva, kā arī trūka skaidrības par piešķirto ieņēmumu izlietojumu un saistību ar dažām 2007. finanšu gada bilances summām; 9. pauž bažas par to, ka, 2008. gadā vienlaikus pastāvot divām pamatlīdzekļu pārvaldības sistēmām, Akadēmija reizēm šos pamatlīdzekļus ir iegrāmatojusi divas reizes un tie nav ne iezīmēti, ne arī tiem piešķirts katram savs inventāra numurs; 10. pauž nožēlu, ka saskaņā ar informāciju, ko Revīzijas palāta sniegusi savos komentāros, ārēja uzņēmuma veikta ex post kontrole vēl nebija sākta pat 2009. gada vidū (pēc tam, kad Revīzijas palātas konstatējumos 2007. finanšu gada ziņojumā bija norādīts, ka atsevišķos gadījumos apropriācijas bija izmantotas, lai segtu privātus izdevumus); prasa Akadēmijai veikt visus pasākumus, kas nepieciešami šīs kontroles pēc iespējas ātrākai īstenošanai, lai šis trūkums vairs netiktu konstatēts ziņojumā par Akadēmijas 2009. finanšu gada pārskatiem; Iepirkuma procedūru nepilnības 11. norāda, ka pārkāpumi iepirkuma procedūrās, kad līgums slēgts ar piegādātāju, attiecas uz apmēram 2 % darbības izdevumu; jo īpaši atzīmē, ka līgums ar piegādātāju veidots, pamatojoties uz cita veida ietvarlīgumu, kas paredzēts tikai mācību pakalpojumiem; turklāt norāda, ka Akadēmijas noslēgtā līguma nosacījumi ļāva tai līgumu bez ierobežojumiem atjaunināt vai pagarināt; 12. tāpat kā iepriekšējos gados uzsver, ka Akadēmijai ir stingri jāievēro Finanšu regula un EK tiesību akti publiskā iepirkuma jomā un jāuzlabo finanšu pārvaldība; To noteikumu neievērošana, kuri piemērojami kursu organizēšanas izdevumiem 13. pauž bažas par to, ka Revīzijas palāta atklājusi daudzus pārkāpumus to administratīvo un finanšu noteikumu piemērošanā, kuri jāpiemēro kursu un semināru organizēšanas izdevumiem, kas ir nozīmīga Akadēmijas darbības izdevumu daļa (64 %); atzīmē, ka šie pārkāpumi attiecas galvenokārt uz izdevumus apliecinošiem dokumentiem, dalībnieku parakstiem par piedalīšanos kursu mācībās, rēķinu oriģināliem un dokumentiem, kas vajadzīgi izmitināšanas izmaksu atlīdzināšanai, kā arī viesspeciālistiem nebija prasīti ceļa dokumenti; turklāt uzskata, ka Akadēmijas atbildes uz Revīzijas palātas piezīmēm un jautājumiem, ko izvirzījis šā temata referents, ir ļoti neskaidras un tāpēc budžeta izpildes apstiprinātājiestādi neapmierina; prasa, lai Akadēmija apņemas uzlabot šo situāciju; Apropriāciju pārnešana 14. pieņem zināšanai Revīzijas palātas norādi, ka uz nākamo gadu bija jāpārnes apropriācijas vairāk nekā EUR 2700000 apmērā (tas atbilst 31 % no Akadēmijas kopējā budžeta); tāpēc pauž bažas par to, ka šī situācija ir pretrunā gada pārskata principam, un norāda uz nepilnībām Akadēmijas budžeta plānošanā un tā izpildes uzraudzībā; 15. aicina Akadēmiju nākamajos budžetos iekļaut diferencētas apropriācijas dotācijām, lai tādējādi izvairītos no iespējamas apropriāciju atcelšanas; Citi pārkāpumi 16. atzīmē, ka Revīzijas palāta ir konstatējusi šādus trūkumus: - trīs gadījumos trūka juridisko saistību attiecībā uz kopējo summu EUR 39500 apmērā, - deviņos gadījumos pirms juridisko saistību uzņemšanās nebija uzņemtas budžeta saistības par kopsummā EUR 244200, tāpēc aicina Akadēmiju apņemties uzlabot šo situāciju un par to informēt budžeta izpildes apstiprinātājiestādi; 17. norāda, ka turpmākajos gados Akadēmijas budžeta izpildes apstiprināšanai būtu vēl vairāk jāpamatojas uz Akadēmijas darbības rezultātiem gada garumā; Izmeklēšana, ko pašlaik veic OLAF 18. norāda, ka OLAF 2008. gadā ir sācis iekšēju izmeklēšanu attiecībā uz Akadēmiju pēc tam, kad Revīzijas palāta un Iekšējās revīzijas dienests (IRD) bija atklājuši publisko līdzekļu izmantošanu Akadēmijas personāla privātiem mērķiem; norāda, ka informācija, ko Akadēmija sniegusi pēc Parlamenta pieprasījuma 2009. gadā, attiecās uz mobilo telefonu lietošanu, mēbeļu nodošanu personāla izmitināšanai un transporta pakalpojumu nodrošināšana personālam bez maksas, lai nokļūtu uz lidostu un dzelzceļa staciju un atpakaļ; norāda, ka, pēc Akadēmijas sniegtajām ziņām, attiecīgās summas un stāvoklis attiecībā uz to atmaksāšanu bija šāds: - mobilo telefonu lietošana darbinieku vajadzībām – GBP 3405 par laiku no 2007. gada aprīļa līdz decembrim; visi izdevumi ir atgūti, - dienesta automašīnu izmantošana darbinieku vajadzībām – GBP 1157 par laiku no 2007. gada jūlija līdz decembrim; visi izdevumi ir atgūti, un automašīnas jau ir pārdotas, - mēbeles – GBP 6625 par 2007. gadā iegādātām mēbelēm; šobrīd tās jau ir pārdotas, - transporta pakalpojumi personālam bez maksas, lai nokļūtu uz lidostu un dzelzceļa staciju un atpakaļ – attiecībā uz 2007. gadu konstatēti izdevumi GBP 9508 apmērā; atmaksāšanas process ir sācies; 19. aicina Akadēmiju un Komisiju nekavējoties informēt budžeta izpildes apstiprinātājiestādi par OLAF veiktās izmeklēšanas rezultātiem; Cilvēkresursi 20. pauž bažas, ka līdz šim darbam ar finansēm ir izmantoti pagaidu darbinieki; atzīmē, ka līdz 2009. gadam Akadēmija nebija izsludinājusi konkursu uz brīvo iekšējās kontroles standartu koordinatora amata vietu un ka pēc tam intervijas šā amata vietas kandidātiem bija paredzētas 2010. gada sākumā; Iekšējā revīzija 21. atzīst, ka Iekšējās revīzijas dienests (IRD) savā revīzijas ziņojumā ir minējis 13 ieteikumus (divi no tiem ir neatliekami un deviņi – ļoti svarīgi); atzīmē, ka tie galvenokārt attiecas uz publiskā iepirkuma atbilstību Finanšu regulai, pārvaldības uzticamību, pamatlīdzekļiem (inventarizācijas sistēma), deleģēšanas pārvaldību (deleģēšana ir pilnībā jādokumentē un regulāri jāpārskata), budžeta pārvaldību, atbilstību grāmatvedības noteikumiem un principiem, kā arī pārbaudes sarakstu, kas nodrošina finanšu kontroles saskaņotību un dokumentēšanu; Rīcības plāns, kas jāpieņem Akadēmijas valdei un jāīsteno tās direktoram līdz 2010. gada 30. jūnijam 22. prasa, lai vispirms valde ātri pieņem rīcības plānu par to mērķu izpildi, kuri noteikti šai rezolūcijai pievienotajā pielikumā; aicina Akadēmijas direktoru kopā ar IRD un attiecīgo ģenerāldirektorātu izstrādāt konkrētus pasākumus un to īstenošanas grafiku, kā arī iesniegt šos dokumentus valdei pieņemšanai; tāpēc aicina IRD un attiecīgo ģenerāldirektorātu sniegt visu nepieciešamo palīdzību, lai noteiktu kritērijus, pēc kuriem regulāri vērtēt Akadēmijas pieņemto pasākumu īstenošanu; turklāt prasa, lai Akadēmija līdz 2010. gada 30. jūnijam informē budžeta izpildes apstiprinātājiestādi par konkrētiem pasākumiem un pieņemtajiem kritērijiem; 23. aicina Revīzijas palātu iespējami drīz vēstules veidā nosūtīt budžeta izpildes apstiprinātājiestādei savu atzinumu par Akadēmijas rīcības plāna izveidi; 24. norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju [6] par aģentūru darbību, finanšu pārvaldību un kontroli. [1] OV C 304, 15.12.2009., 124. lpp. [2] OV L 248, 16.9.2002., 1. lpp. [3] OV L 256, 1.10.2005., 63. lpp. [4] OV L 357, 31.12.2002., 72. lpp. [5] OV L 255, 26.9.2009., 157. lpp. [6] Pieņemtie teksti, P7_TA(2010)0139 (skatīt šā Oficiālā Vēstneša 241. lpp.). -------------------------------------------------- PIELIKUMS Rīcības plāns, kas jāpieņem Akadēmijas valdei un jāīsteno tās direktoram līdz 2010. gada 30. jūnijam BUDŽETA PLĀNOŠANA 1. Mērķis Uzlabot Akadēmijas budžeta un darbības plānošanu un uzraudzību. Veicamie pasākumi Direktoram jāizstrādā daudzgadu plāns savam pilnvaru laikposmam, aptverot šādas jomas: - paredzētie pasākumi (rezultāti un ietekme), - finansiālās vajadzības un attiecīgās budžeta prognozes katram gadam, - cilvēkresursi, kas nepieciešami, lai īstenotu paredzētos pasākumus, - materiālie resursi, kas nepieciešami, lai īstenotu paredzētos pakalpojumus. IEKŠĒJĀS KONTROLES SISTĒMAS 2. Mērķis Uzlabot to finanšu pārvaldību, kuras paredzētas Akadēmijas darbībai, tostarp programmām, kuras tiek finansētas no piešķirtajiem ieņēmumiem (AGIS, ISCE un MEDA). Veicamie pasākumi Pārskatīt finanšu pārvaldības sistēmu (pašreizējo finanšu plūsmu pārveidošana), padarot to saskaņotāku un efektīvāku dažādu Akadēmijas darbību veikšanai. Šīs pielāgošanas mērķim jābūt arī nodrošināt, lai dažādu programmu vadītāji sniegtu labākas kvalitātes finanšu informāciju. 3. Mērķis Saskaņā ar Finanšu pamatregulas 43. pantu oficiāli apstiprināt visas finanšu procedūras un jauno grāmatvedības sistēmu. Veicamie pasākumi Kredītrīkotājam un viņa pilnvarotajām personām ir oficiāli jādokumentē sistēmas, ko tie ir ieviesuši, lai sniegtu grāmatvedim nepieciešamo finanšu informāciju; grāmatvedim šie sistēmu apraksti jāapstiprina, lai nodrošinātu, ka finanšu informācija, kas viņam sniegta gada pārskatu sastādīšanai, ir kvalitatīva. 4. Mērķis Uzlabot izdevumu kontroles vidi (14. punkts Revīzijas palātas ziņojumā par 2008. finanšu gada budžeta izpildi). Veicamie pasākumi Oficiāli pieņemt un īstenot efektīvas procedūras un/vai kontroles sarakstus, lai nodrošinātu, ka maksājumu pieprasījumi, ko iesniegušas struktūras, kuras organizē kursus Akadēmijas vārdā, atbilst piemērojamiem administratīvajiem un finanšu noteikumiem. PERSONĀLS 5. Mērķis Aizpildīt amata vietas, lai panāktu "normālu" brīvo amata vietu līmeni (piemēram, 5 %). Veicamie pasākumi - Pieņemt un īstenot gada darbā pieņemšanas plānus laikposmam, uz kuru attiecas 1. punktā minētais daudzgadu plāns. - Pieņemt un īstenot darbā pieņemšanas pamatnostādnes. 6. Mērķis Nostiprināt Cilvēkresursu nodaļu. Veicamie pasākumi Gada laikā visās amata vietās, kuras patlaban ir brīvas (vai kurās ir pienākumu izpildītāji), pieņemt pagaidu darbiniekus. IEPIRKUMS 7. Mērķis Uzlabot kontroles vidi iepirkumu jomā. Veicamie pasākumi - Pieņemt un īstenot iepirkuma procedūru rokasgrāmatu un kontroles sarakstus, lai nodrošinātu atbilstīgu procedūru izvēli un pareizu to īstenošanu. - Pieņemt un īstenot gada plānu par preču un pakalpojumu iepirkšanu. DAŽĀDI 8. Mērķis Galīgi atrisināt jautājumu par apropriācijām, kas izmantotas privātu izdevumu segšanai. Veicamie pasākumi Iesniegt galīgo ziņojumu ārējam pārskatu revidentam, iekļaujot šādu informāciju: - kopējo tādu apropriāciju apmēru, kuras izmantotas privātu izdevumu finansēšanai, - līdz šim reāli atgūtās summas, - vēl neatgūto summu atgūšanas iespējamību un grafiku. --------------------------------------------------